  Майя Бывальцева Удмуртилэн тӧроез Москвае командировкае кошкиз. Шоркарын Александр Соловьёв федерал кивалтэтын но Россиысь азьмуртлэн администрацияз кӧня ке пумиськонъёс ортчытоз, ивортэ улосвыл кивалтӥсьлэн пресс-службаез. Кылсярысь, Удмуртилэн тӧроезлэн Россиысь ужъя но мер юрттэт сётонъя министрен Максим Топилинэн пумиськонэз чакламын. Одӥгез ӝутэм ужпум герӟаськемын луоз сӧсыр нылпиослы йӧназъян центр пуктонлы коньдон висъянэн. Инкуазь узырлыкъя но экологияя министрен Сергей Донскойен Александр Соловьёв элькунысь улон интыосын ву сётон но Удмуртиысь нюлэсъёсты уже кутон но утён ласянь кун политикаез быдэсъянъя ужрадъёс сярысь вераськыны малпа. Тегъёс: Политика Мерлык Тазалык Москва Удмуртия АлександрСоловьёв инкуазь тӥрлык  